Foto: Zuma/TASS Rossiya tashqi ishlar vazirining o‘rinbosari Sergey Ryabkov so‘zlariga ko‘ra, Rossiyaga qarshi yangi sanksiyalar mualliflari o‘zlarining geosiyosiy ambitsiyalarini hech qanday tarzda qondira olmayapti. Bu haqda RIA «Novosti» xabar bermoqda. «Vashingtondagi «quturgan sanksiyalar printeri» Rossiyaga qarshi choralarni to‘xtovsiz joriy etishda davom etmoqda, bu biz uchun kundalik axborot shovqiniga aylandi. U odamni zeriktirmoqda, lekin biz bunga ko‘nikib qoldik», - dedi Ryabkov. Uning qayd etishicha, faqatgina avgust-sentabr oylarida Rossiya fuqarolari va tashkilotlari Amerika sanksiyalari ro‘yxatiga sakkiz marta kiritilgan. Eslatib o‘tamiz, avvalroq AQSh davlat kotibi Mayk Pompeo Rossiyani «urishqoq» deb atagandi.